— Немцы, наладчыкі абсталявання, паехалі, цяпер да ўсяго трэба даходзіць самім. Нічога, хлопцы кемлівыя — спраўляюцца. На гэтым месцы, — працягвае далей, — раней была старая лінія. Мы яе акуратна дэманціравалі, не спыняючы работы на іншых, прывялі ў парадак падлогу, сцены, а потым устанавілі новае абсталяванне. Зрабілі ўсё менш чым за год, як і было вызначана па плану. Дапамагло вытрымаць графік тое, што ў мантажы лініі і прэсаў прымалі самы актыўны ўдзел нашы спецыялісты. У першую чаргу хачу назваць Аляксандра Струка, Валерыя Станько, Івана Барылу, Дзмітрыя Дырко, Аляксандра Калантая, Сяргея Дарашчонка. Раней мы з упакоўкі бляхі атрымлівалі 40 тысяч бляшанак, цяпер — 55 тысяч.